PM नरेंद्र मोदी ने किया पूर्वांचल एक्सप्रेस-वे का उद्घाटन, अखिलेश यादव पर बोला सीधा अटैक
प्रधानमंत्री नरेंद्र मोदी ने अपने भाषण में यूपी के पूर्व मुख्यमंत्री श्रीपति मिश्रा का जिक्र किया। प्रधानमंत्री ने कहा कि सुल्तानपुर के सपूत श्रीपति मिश्रा का जमीनी अनुभव और कर्मशीलता ही उनकी पूंजी थी। परिवार के दरबारियों ने उनको अपमानित किया।
सुल्तानपुर. प्रधानमंत्री नरेंद्र मोदी ने आज सुल्तानपुर में पूर्वांचल एक्सप्रेस-वे का उद्घाटन किया। प्रधानमंत्री ने एक्सप्रेस-वे के उद्घाटन के बाद लोगों को संबोधित करते हुए योगी सरकार की जमकर तारीफ की और समाजवादी पार्टी के मुखिया अखिलेश यादव का नाम लिए बिना उनपर जमकर निशाना साधा। प्रधानमंत्री नरेंद्र मोदी ने अपने भाषण में कहा, "5 साल पहले जो स्थिति थी उसे देखकर मुझे हैरानी होती थी कि आखिर यूपी को कुछ लोग किस बात की सजा दे रहे हैं। यूपी में जो सरकार थी उसने मेरा साथ नहीं दिया, इतना ही नहीं सार्वजनिक रूप से मेरे बगल में खड़े होने पर भी उनको वोट बैंक खत्म होने का डर लगता था।"